Oslo Østre Skytterlag

Oslo Østre Skytterlag, til vanlig kalt «Østre» er et skytterlag fra Årvoll i Oslo. Laget ble stiftet 3. februar 1883 som Oslo Kristiania Østre. Laget har egen skytebane ved Stig på Årvoll, inntil Lillomarka. Skytebanen sto ferdig bygget i 1998 med 50 meter, 100 meter og 200 meters baner, og har senere fått bygget på garderobe og 15 meters bane. Banen har i nyere tid blitt pusset opp med elektroniske skiver på 100 meter og 200 meter istedenfor trekkskiver, og 50 meters banen har blitt fjernet. 

Laget har fostret flere olympiske mestere og verdensmestere. Blant lagets kjente utøvere har vært: Gudbrand Skatteboe, Mauritz Amundsen, Odd Sannes, Rolf Bergersen, Willy Røgeberg, Magne Landrø, Kjell Skøien og Finn Amundsen.

Laget har egen avdeling for skiidrett. 

 Oslo Østre Skytterlags skiklubb 
Kristiania Østre Skytterlags Skilag, senere Oslo Østre Skytterlags Skiklubb ble dannet som egen klubb i 1895.

Aksel Refstad, som representerte Oslo Østre Skytterlags skiklubb, ble i 1901 tildelt Holmenkollmedaljen for sin seier i kombinert i Holmenkollrennene i 1900.

 Eksterne lenker 
Klubbens nettsider

Kategori:Idrettslag i Oslo
Kategori:Årvoll
Kategori:Idrettslag etablert i 1883
Kategori:Skytesport i Norge